type: contracts

text:
 Avis juridique important
 |
 22002A1228(04)
 Πρωτόκολλο το οποίο καθορίζει τις αλιευτικές δυνατότητες και τη χρηματική αντιστάθμιση που προβλέπονται στην συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Αγκόλας όσον αφορά την αλιεία στα ανοικτά της Αγκόλας, για την περίοδο από τις 3 Αυγούστου 2002 έως τις 2 Αυγούστου 2004
 Επίσημη Εφημερίδα αριθ. L 351 της 28/12/2002 σ. 0092 - 0111
 ΠΡΩΤΟΚΟΛΛΟτο οποίο καθορίζει τις αλιευτικές δυνατότητες και τη χρηματική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Αγκόλας όσον αφορά την αλιεία στα ανοικτά της Αγκόλας, για την περίοδο από τις 3 Αυγούστου 2002 έως τις 2 Αυγούστου 2004Άρθρο 1Από τις 3 Αυγούστου 2002 και για περίοδο δύο ετών, τα όρια στις αλιευτικές δυνατότητες που αναφέρονται στο άρθρο 2 της συμφωνίας καθορίζονται ως εξής:1.>ΘΕΣΗ ΠΙΝΑΚΑ>Οι ποσότητες που αλιεύονται από τα κοινοτικά σκάφη δεν επιτρέπεται να υπερβούν τους 5000 τόνους γαρίδας, από τους οποίους το 30 % αφορά αραπογαρίδα και το 70 % σταχτογαρίδα.2. Βενθοπελαγική αλιεία (μηχανότρατα, παραγάδι βυθού, σταθερά απλάδια δίχτυα): 4200 κόροι ολικής χωρητικότητας (ΚΟΧ) ανά μήνα, κατά ετήσιο μέσο όρο.Απαγορεύεται η αλιεία που έχει ως στόχο το είδος Centrophorus granulosus.3. Αλιεία πελαγικών ειδών: 2 σκάφηΟ τύπος αυτός αλιείας, λόγω του χαρακτήρα του, υπόκειται σε δοκιμαστική περίοδο έξι μηνών.4. Σκάφη-ψυγεία αλιείας τόνου με γρίπο: 15 σκάφη5. Παραγαδιάρικα επιφανείας 18 σκάφηΤα ανωτέρω όρια στις αλιευτικές δυνατότητες μπορεί να αυξηθούν αν οι πλοιοκτήτες κοινοτικών σκαφών είναι διατεθειμένοι να συμβάλουν στη βελτίωση της αλιευτικής οικονομίας της Αγκόλας, οπότε τα δύο μέρη, συνεδριάζοντα ως κοινή επιτροπή, θα αποφασίσουν από κοινού για τις επιπρόσθετες αλιευτικές δυνατότητες και χρηματική αντιστάθμιση.Άρθρο 2Μετά τη δοκιμαστική περίοδο αλιείας πελαγικών ειδών και με βάση τα επιτυγχανόμενα αποτελέσματα και τις διαθέσιμες επιστημονικές γνωμοδοτήσεις, στο πλαίσιο της κοινής επιτροπής και κατόπιν συνεδριάσεως της κοινής επιστημονικής ομάδας που αναφέρεται στο άρθρο 6, τα δύο μέρη θα αποφασίσουν σχετικά με τις αλιευτικές δυνατότητες πελαγικών ειδών για τον εναπομένοντα χρόνο ισχύος του παρόντος πρωτοκόλλου και τη χρηματική αντιστάθμιση που καταβάλλεται σε αντάλλαγμα για τις δυνατότητες αυτές.Άρθρο 31. Η χρηματική αντιστάθμιση που προβλέπεται στο άρθρο 7 της συμφωνίας για την περίοδο που αναφέρεται στο άρθρο 1 του παρόντος πρωτοκόλλου ορίζεται σε 15500000 ευρώ ετησίως (από τα οποία 9975000 ευρώ ετησίως αποκλειστικά ως χρηματική αντιστάθμιση και 5525000 ευρώ ετησίως για τα μέτρα που αναφέρονται στο άρθρο 3 του πρωτοκόλλου) σε αντάλλαγμα για τις αλιευτικές δυνατότητες που καθορίζονται στο άρθρο 1.Η χρηματική αντιστάθμιση καταβάλλεται σε λογαριασμό που ορίζει το Υπουργείο Οικονομικών μέσω του Υπουργείου Αλιείας και Περιβάλλοντος.Η εν λόγω χρηματική αντιστάθμιση καταβάλλεται το αργότερο στις 30 Νοεμβρίου για το πρώτο έτος ισχύος του πρωτοκόλλου και το αργότερο την ημερομηνία της επετείου υπογραφής του πρωτοκόλλου κατά το επόμενο έτος.2. Εάν σκάφη αποσυρθούν από τη συμφωνία και οι αρχές της Αγκόλας δεν δεχθούν την αντικατάστασή τους από άλλα σκάφη, η προκύπτουσα μείωση των αλιευτικών δυνατοτήτων για τη Κοινότητα θα προκαλέσει σε αναλογικό ποσοστό προσαρμογή της χρηματικής αντιστάθμισης που προβλέπεται στην παράγραφο 1.3. Η διάθεση της χρηματικής αντιστάθμισης ανήκει στην αποκλειστική αρμοδιότητα της Αγκόλας.Άρθρο 4Προκειμένου να εξασφαλίσουν την ανάπτυξη μιας αειφόρου και υπεύθυνης αλιείας, τα δύο μέρη, προς το αμοιβαίο συμφέρον, θα συγκροτήσουν εταιρική συνεργασία ειδικότερα με σκοπό να ενθαρρύνουν: την καλύτερη γνώση των αλιευτικών και βιολογικών πόρων, τον ποιοτικό έλεγχο, την εμπορία και απόκτηση της βέλτιστης ανταπόδοσης από τα αλιευτικά προϊόντα, τον έλεγχο της αλιείας, την ανάπτυξη της αλιείας μη βιομηχανικής κλίμακας, τις κοινότητες των αλιέων και την κατάρτιση.Το ποσό των 5525000 ευρώ ετησίως, που προορίζεται για τα μέτρα του άρθρου 3 παράγραφος 1, αναλύεται ως εξής:1. Επιστημονικά και τεχνικά προγράμματα με σκοπό τη βελτίωση της γνώσης των αλιευτικών και βιολογικών πόρων της αλιευτικής ζώνης της Αγκόλας: 750000 ευρώ.2. Πρόγραμμα ποιοτικού ελέγχου: 350000 ευρώ.3. Πρόγραμμα στήριξης για την εμπορία και απόκτηση της βέλτιστης ανταπόδοσης από τα αλιευτικά προϊόντα: 250000 ευρώ.4. Πρόγραμμα στήριξης της εποπτείας των αλιευτικών δραστηριοτήτων: 775000 ευρώ.5. Πρόγραμμα για την ανάπτυξη της αλιείας μη βιομηχανικής κλίμακας και τη στήριξη προς τις κοινότητες των αλιέων: 1150000 ευρώ.6. Πρόγραμμα θεσμικής στήριξης του Υπουργείου Αλιείας και Περιβάλλοντος: 500000 ευρώ.7. Πρόγραμμα χρηματοδότησης σχολών αλιείας, υποτροφιών, πρακτικής κατάρτισης σε διάφορους επιστημονικούς, τεχνικούς και οικονομικούς επιστημονικούς κλάδους που σχετίζονται με την αλιεία και συμμετοχή σε διεθνείς οργανισμούς, σεμινάρια, συμπόσια και εργαστήρια: 1500000 ευρώ.8. Πρόγραμμα ενθάρρυνσης της ανάπτυξης της υδατοκαλλιέργειας: 250000 ευρώ.Το Υπουργείο Αλιείας και Περιβάλλοντος αποφασίζει για τα μέτρα και τα ετήσια ποσά που διατίθενται σε αυτά, ενημερώνει δε σχετικά την Επιτροπή των Ευρωπαϊκών Κοινοτήτων.Τα ετήσια ποσά διατίθενται στους οικείους φορείς από λογαριασμό που ορίζει το Υπουργείο Οικονομικών μέσω του Υπουργείου Αλιείας και Περιβάλλοντος, το αργότερο στις 30 Νοεμβρίου του πρώτου έτους και, έπειτα, την ημερομηνία της επετείου υπογραφής του πρωτοκόλλου.Τρεις μήνες μετά την ημερομηνία της επετείου υπογραφής του πρωτοκόλλου, το Υπουργείο Αλιείας και Περιβάλλοντος ενημερώνει εγγράφως την Επιτροπή των Ευρωπαϊκών Κοινοτήτων σχετικά με την υλοποίηση του πρωτοκόλλου και τα επιτευχθέντα αποτελέσματα. Ανάλογα με την πραγματική υλοποίηση των μέτρων και κατόπιν διαβούλευσης με τις αρχές της Αγκόλας, η Ευρωπαϊκή Κοινότητα μπορεί να επανεξετάσει τις σχετικές πληρωμές.Άρθρο 5Σε περίπτωση που σημειώθηκε σοβαρή μεταβολή στους όρους εκμετάλλευσης των αλιευτικών πόρων στην ΑΟΖ της Αγκόλας, λόγω της οποίας παρεμποδίζεται η άσκηση των αλιευτικών δραστηριοτήτων, μπορεί να διακοπεί η καταβολή της χρηματικής αντιστάθμισης από την Ευρωπαϊκή Κοινότητα, μετά από συμφωνία μεταξύ των μερών.Άρθρο 6Πραγματοποιείται κατ' έτος κοινή επιστημονική σύσκεψη με σκοπό να εξετάζει ζητήματα σχετικά με τη βιώσιμη διαχείριση των αλιευτικών πόρων.Άρθρο 7Εφόσον η Κοινότητα δεν πραγματοποιήσει εντός των τασσόμενων προθεσμιών τις πληρωμές που προβλέπονται στα άρθρα 2, 3 και 4, μπορεί να ανασταλεί ή εφαρμογή της συμφωνίας.Άρθρο 8Οι πάσης φύσεως δραστηριότητες των σκαφών που αλιεύουν στο πλαίσιο του παρόντος πρωτοκόλλου και των παραρτημάτων του, ιδιαίτερα οι μεταφορτώσεις και η κατανάλωση εφοδίων του πλοίου (τροφές και καύσιμα), διέπονται από τους νόμους που ισχύουν στη Δημοκρατία της Αγκόλας.Τα αλιευτικά προϊόντα που αλιεύουν όσα κοινοτικά σκάφη δραστηριοποιούνται βάσει των όρων της συμφωνίας θεωρούνται, για τους σκοπούς του παρόντος πρωτοκόλλου, ως κοινοτικής καταγωγής.Άρθρο 9Το παρόν πρωτόκολλο αρχίζει να ισχύει αφού και τα δύο μέρη κοινοποιήσουν την περάτωση των αντίστοιχων διαδικασιών έγκρισης.ΠΑΡΑΡΤΗΜΑ AΟΡΟΙ ΑΣΚΗΣΗΣ ΤΗΣ ΑΛΙΕΙΑΣ ΣΤΑ ΥΔΑΤΑ ΤΗΣ ΑΓΚΟΛΑΣ ΑΠΟ ΤΑ ΣΚΑΦΗ ΤΗΣ ΚΟΙΝΟΤΗΤΑΣ1. Υποβολή αιτήσεων και διατυπώσεις για την έκδοση αδειών1.1. Η Επιτροπή των Ευρωπαϊκών Κοινοτήτων υποβάλλει, μέσω της αντιπροσωπείας της στην Αγκόλα, στις αρμόδιες για την αλιεία αρχές της Αγκόλας μία αίτηση ανά σκάφος για έκαστο πλοιοκτήτη που επιθυμεί να ασκήσει αλιευτική δραστηριότητα βάσει της συμφωνίας, τουλάχιστον 15 ημέρες πριν από την ημερομηνία έναρξης της αιτούμενης περιόδου ισχύος. Οι αιτήσεις υποβάλλονται με έντυπα, τα οποία παρέχονται για το σκοπό αυτό από την Αγκόλα, σύμφωνα με τα υποδείγματα που παρατίθενται στα προσαρτήματα 1 και 2. Η πρώτη αίτηση πρέπει να συνοδεύεται από πιστοποιητικό καταμέτρησης της χωρητικότητας του σκάφους. Κάθε αίτηση χορήγησης αδείας πρέπει να συνοδεύεται από την απόδειξη πληρωμής των τελών για την περίοδο ισχύος της άδειας.1.2. Για τους σκοπούς του παρόντος πρωτοκόλλου, τα αλιεύματα που αλιεύονται από κοινοτικά σκάφη που αλιεύουν στο πλαίσιο της συμφωνίας θεωρούνται ότι έχουν κοινοτική καταγωγή.1.3. Κάθε άδεια χορηγείται στον πλοιοκτήτη για συγκεκριμένο σκάφος. Σε αποδεδειγμένη περίπτωση ανωτέρας βίας, κατόπιν αιτήσεως της Επιτροπής των Ευρωπαϊκών Κοινοτήτων, η άδεια που ισχύει για ένα σκάφος αντικαθίσταται από άδεια που ισχύει για άλλο κοινοτικό σκάφος παρόμοιων χαρακτηριστικών.1.4. Οι άδειες χορηγούνται από τις αρχές της Αγκόλας στον πλοίαρχο του σκάφους στο λιμάνι της Λουάντα, μετά την επιθεώρηση του σκάφους από την αρμόδια αρχή.1.5. Η αρμόδια για την αλιεία αρχή της Αγκόλας κοινοποιεί τις άδειες που εκδίδει στην αντιπροσωπεία της Επιτροπής των Ευρωπαϊκών Κοινοτήτων στην Αγκόλα.1.6. Η άδεια πρέπει να διατηρείται πάντοτε επί του σκάφους. Εντούτοις, στην περίπτωση των θυνναλιευτικών και των παραγαδιάρικων σκαφών επιφανείας, μόλις παραληφθεί η κοινοποίηση πληρωμής της προκαταβολής της Ευρωπαϊκής Επιτροπής προς τις αρχές της Αγκόλας, το σκάφος εγγράφεται στον κατάλογο των σκαφών που επιτρέπεται να αλιεύουν και ο κατάλογος κοινοποιείται στις αρμόδιες για τον έλεγχο της αλιείας αρχές της Αγκόλας. Εν ανομονή της παραλαβής της οριστικής άδειας, μπορεί να χορηγείται αντίγραφο της εν λόγω άδειας με τηλεομοιοτυπία. Το αντίγραφο θα πρέπει να διατηρείται επί του σκάφους.1.7. Οι άδειες ισχύουν για περίοδο ενός έτους1.8. Κάθε σκάφος πρέπει να εκπροσωπείται από έναν πράκτορα εγκεκριμένο από το Υπουργείο Αλιείας και Περιβάλλοντος, ο οποίος να διαθέτει επίσημη διεύθυνση κατοικίας στην Αγκόλα.1.9. Οι αρχές της Αγκόλας γνωστοποιούν, το ταχύτερο δυνατό, τις λεπτομέρειες σχετικά με τους τραπεζικούς λογαριασμούς και το νόμισμα που θα χρησιμοποιείται για τις πληρωμές στο πλαίσιο της παρούσας συμφωνίας.2. Τέλη αδειών2.1. Διατάξεις που εφαρμόζονται στα σκάφη αλιείας γαρίδας και βενθοπελαγικής αλιείαςΤα τέλη αδειών καθορίζονται ως εξής:- για τα σκάφη αλιείας γαρίδας: 52 ευρώ ανά κοχ ανά μήνα,- για τα σκάφη βενθοπελαγικής αλιείας: 220 ευρώ ανά κοχ ανά έτος2.2. Η καταβολή των τελών μπορεί να πραγματοποιηθεί σε τριμηνιαίες ή εξαμηνιαίες δόσεις. Στην περίπτωση αυτή, το ποσό προσαυξάνεται κατά 5 και 3 % αντίστοιχα.2.3. Διατάξεις που εφαρμόζονται στα θυνναλιευτικά και στα παραγαδιάρικα επιφανείαςΤα τέλη αδειών ορίζονται σε 25 ευρώ ανά τόνο ψαριού που αλιεύεται στην αλιευτική ζώνη της Αγκόλας.Οι άδειες χορηγούνται αφού καταβληθεί στην Αγκόλα κατ' αποκοπή ποσό 4500 ευρώ ανά έτος - που ισοδυναμεί με τέλος για 180 τόνους αλιευμάτων ανά έτος - για κάθε θυνναλιευτικό-ψυγείο αλιείας με γρίπο, και ποσό 2500 ευρώ ανά έτος - που ισοδυναμεί με τέλος για 100 τόνους αλιευμάτων ανά έτος - για κάθε παραγαδιάρικο επιφανείας.Η οριστική εκκαθάριση των οφειλομένων τελών για την αλιευτική περίοδο πραγματοποιείται από την Επιτροπή των Ευρωπαϊκών Κοινοτήτων στο τέλος του πρώτου τριμήνου του έτους που έπεται εκείνου κατά το οποίο αλιεύθηκαν τα αλιεύματα, βάσει δηλώσεων αλιευμάτων που υποβάλλονται για κάθε σκάφος και επιβεβαιώνονται από ειδικό επιστημονικό οργανισμό εγκατεστημένο στην περιοχή, ιδίως το Ινστιτούτο Έρευνας για την Ανάπτυξη (ΙRD), το Ισπανικό Ωκεανογραφικό Ινστιτούτο (ΙΕΟ) και το Πορτογαλικό Ινστιτούτο Θαλάσσιας Έρευνας (ΙΡΙΜΑR).Η εκκαθάριση αυτή ανακοινώνεται ταυτόχρονα στις αρχές της Αγκόλας και στους πλοιοκτήτες. Κάθε τυχόν επιπλέον πληρωμή πραγματοποιείται από τους πλοιοκτήτες, το αργότερο 30 ημέρες μετά την κοινοποίηση της τελικής εκκαθάρισης, σε λογαριασμό που ανοίγουν σε ένα χρηματοπιστωτικό ίδρυμα ή οποιοδήποτε άλλο φορέα που ορίζεται από τις αρχές της Αγκόλας.Ωστόσο, εάν το ποσό της οριστικής εκκαθάρισης είναι χαμηλότερο από το ποσό της προκαταβολής που αναφέρεται ανωτέρω, η διαφορά δεν μπορεί να επιστραφεί στον πλοιοκτήτη.3. Βιολογική ανάπαυσηΜε βάση τα πορίσματα των τρχουσών επιστημονικών ερευνών επιτρέπεται να καθορίζεται κάθε έτος μια περίοδος βιολογικής ανάπαυσης για την αλιεία της γαρίδας. Η περίοδος αυτή κοινοποιείται στην Επιτροπή και στους πλοιοκτήτες τουλάχιστον τρεις μήνες εκ των προτέρων. Οι πλοιοκτήτες δεν καταβάλλουν τέλη αδείας κατά τη διάρκεια της περιόδου βιολογικής ανάπαυσης.4. Παρεμπίπτοντα αλιεύματαΤα παρεμπίπτοντα αλιεύματα των σκαφών αλιείας γαρίδας ανήκουν στους πλοιοκτήτες, οι οποίοι επιτρέπεται να αλιεύουν μέχρι 500 τόνους καβούρια ανά έτος.5. ΕκφορτώσειςΤα παραγαδιάρικα σκάφη επιφανείας και τα θυνναλιευτικά της Κοινότητας προσπαθούν να συμμετέχουν στον εφοδιασμό της κονσερβοβιομηχανίας τόνου στην Αγκόλα, ανάλογα με την αλιευτική τους προσπάθεια στη ζώνη, εφαρμόζοντας τιμή που καθορίζεται με από κοινού συμφωνία μεταξύ των εφοπλιστών και των αλιευτικών αρχών της Αγκόλας, με βάση τις τρέχουσες τιμές της διεθνούς αγοράς. Το ποσό εξοφλείται σε μετατρέψιμο συνάλλαγμα.6. Έλεγχος μεταφορτώσεων και αναχωρούντων σκαφώνΌλες οι μεταφορτώσεις πρέπει να κοινοποιούνται οκτώ ημέρες εκ των προτέρων στις αλιευτικές αρχές της Αγκόλας, να πραγματοποιούνται δε είτε στον όρμο της Λουάντα είτε στον όρμο του Λόμπιτο, παρουσία των τελωνειακών αρχών της Αγκόλας.Οι εργασίες μεταφόρτωσης υπάγονται σε τέλη χαρτοσήμου και φόρους επί των υπηρεσιών, όλες δε οι οικείες πληρωμές πραγματοποιούνται προς τις τελωνειακές αρχές σύμφωνα με την ισχύουσα νομοθεσία.Αντίγραφο των εγγράφων μεταφόρτωσης διαβιβάζεται στη Διεύθυνση Εποπτείας του Υπουργείου Αλιείας και Περιβάλλοντος 15 ημέρες πριν από το τέλος κάθε μήνα όσον αφορά τον προηγούμενο μήνα.Τυχόν κοινοτικό αλιευτικό σκάφος που επιθυμεί να εγκαταλείψει την ΑΟΖ της Αγκόλας αποκομίζοντας το αλίευμα ή τα αλιεύματά του οφείλει να αποστείλει προειδοποίηση πριν από οκτώ ημέρες και να υποβληθεί σε τελωνειακό έλεγχο στον όρμο της Λουάντα ή στον όρμο του Λόμπιτο.7. Προμήθειες τροφίμων (τροφοδοσία σκαφών)7.1. Τα αλιευτικά σκάφη της Ευρωπαϊκής Κοινότητας που προμηθεύονται τρόφιμα στην Αγκόλα τηρούν την ισχύουσα στη χώρα νομοθεσία, χρησιμοποιώντας μόνο εξειδικευμένους προμηθευτές πλοίων εγγεγραμμένους στα μητρώα του Υπουργείου Εμπορίας και εγκατεστημένους στην Αγκόλα.7.2. Εάν ένα τμήμα ή το σύνολο της προμήθειας τροφίμων προέρχεται από χώρα εκτός της Αγκόλας, στις τελωνειακές αρχές αποστέλλεται πίνακας προϊόντων ως προς έκαστο σκάφος, όπου δηλώνεται ο αριθμός των μελών του πληρώματος, ώστε να προσδιοριστεί κατά πόσο είναι λογικές οι επίμαχες ποσότητες σε σχέση με τις απαιτήσεις κατανάλωσης επί του πλοίου. Πρέπει να καταβάλλονται εξαγωγικοί δασμοί και λοιποί φόροι ως προς τυχόν ποσότητα πέραν εκείνης που θεωρείται ως λογική.7.3. Οι εργασίες που σχετίζονται με τη τροφοδοσία του πλοίου υπάγονται σε τέλη χαρτοσήμου και φόρους επί των υπηρεσιών.8. Προμήθειες καυσίμων (τροφοδοσία σκαφών)8.1. Με εξαίρεση τα θυνναλιευτικά, στα πάσης φύσεως σκάφη που δραστηριοποιούνται στην αλιευτική ζώνη της Αγκόλας στο πλαίσιο της παρούσας συμφωνίας παρέχονται διευκολύνσεις ώστε να προμηθευθούν καύσιμα και νερό στην Αγκόλα.8.2. Καύσιμα επιτρέπεται να λαμβάνονται στην Αγκόλα μόνο στη Λουάντα ή στο Λόμπιτο.Τυχόν μεταφόρτωση προμήθειας καυσίμων από δεξαμενόπλοιο ή εμπορικό πλοίο στο Λόμπιτο ή στη Λουάντα πραγματοποιείται παρουσία των τελωνειακών αρχών και υπάγεται σε τέλη χαρτοσήμου και φόρους επί των υπηρεσιών.8.3. Όποτε ένα αλιευτικό σκάφος λαμβάνει προμήθειες εκτός των χωρικών υδάτων και της ζώνης των 24 μιλίων, ειδοποιούνται οι τελωνειακές αρχές με κοινοποίηση των επίμαχων ποσοτήτων, του στίγματος του σκάφους και του ονόματος του προμηθευτή.9. Δηλώσεις αλιευμάτων9.1. Σκάφη αλιείας γαρίδας και σκάφη αλιείας βενθοπελαγικών ειδών9.1.1. Τα σκάφη αλιείας γαρίδας και τα σκάφη αλιείας βενθοπελαγικών ειδών υποχρεούνται να διαβιβάζουν στο Instituto de Investigação Marinha (Ινστιτούτο Θαλάσσιας Έρευνας), μέσω της αντιπροσωπείας των Ευρωπαϊκών Κοινοτήτων, μετά το πέρας κάθε αλιευτικού ταξιδίου, τα δελτία αλιευμάτων που εμφαίνονται στα προσαρτήματα 3 και 4.Επιπλέον, αποστέλλεται για κάθε σκάφος, στο Γραφείο Προγραμματισμού, Μελετών και Στατιστικής του Υπουργείου Αλιείας και Περιβάλλοντος, μέσω της αντιπροσωπείας της Επιτροπής των Ευρωπαϊκών Κοινοτήτων, μηνιαία έκθεση που αναφέρει τα αλιεύματα που αποκομίστηκαν κατά τη διάρκεια του μήνα, καθώς και τις ποσότητες που διατηρούνται επί του σκάφους την τελευταία ημέρα του μήνα. Η έκθεση αυτή υποβάλλεται το αργότερο την 45η ημέρα μετά το τέλος του επίμαχου μήνα.Σε περίπτωση μη τήρησης της ανωτέρω διατάξεως, η Αγκόλα επιφυλάσσεται του δικαιώματος να επιβάλει τα πρόστιμα που προβλέπονται από την ισχύουσα στη χώρα νομοθεσία.9.1.2. Πέραν των ανωτέρω, τα σκάφη αλιείας γαρίδας και τα σκάφη αλιείας βενθοπελαγικών ειδών υποχρεούνται να ανακοινώνουν καθημερινώς το γεωγραφικό τους στίγμα και τα αλιεύματα της προηγούμενης ημέρας στο σταθμό ασυρμάτου της Λουάντα. Ο αριθμός κλήσης κοινοποιείται στον πλοιοκτήτη τη στιγμή της έκδοσης της άδειας αλιείας. Σε περίπτωση που δεν υπάρχει δυνατότητα συνεννόησης με τον εν λόγω σταθμό, τα σκάφη οφείλουν να χρησιμοποιούν άλλα εναλλακτικά μέσα επικοινωνίας.Αλιευτικά ή εμπορικά σκάφη δεν επιτρέπεται να εξέρχονται των χωρικών υδάτων της Αγκόλας παρά μόνον μετά από προηγούμενη έγκριση της Direcção Nacional de Fiscalização (Εθνική Διεύθυνση Εποπτείας) του Υπουργείου Αλιείας και Περιβάλλοντος και μετά από επαλήθευση των αλιευμάτων που διατηρούνται επί του σκάφους.9.2. Θυνναλευτικά και παραγαδιάρικα επιφανείαςΚατά τη διάρκεια των δραστηριότητων στην αλιευτική ζώνη της Αγκόλας, τα σκάφη πρέπει να ανακοινώνουν στο σταθμό ασυρμάτου της Λουάντα, κάθε τρεις μέρες, το γεωγραφικό τους στίγμα και την ποσότητα των αλιευμάτων τους. Κατά τη στιγμή της εισόδου ή της εξόδου τους από την αλιευτική ζώνη της Αγκόλας, τα σκάφη ανακοινώνουν στο σταθμό ασυρμάτου της Λουάντα το γεωγραφικό τους στίγμα και την ποσότητα των αλιευμάτων που διατηρούνται επί του σκάφους.Εάν δεν υπάρχει δυνατότητα συνεννόησης με τον εν λόγω σταθμό, τα σκάφη οφείλουν να χρησιμοποιούν άλλα εναλλακτικά μέσα επικοινωνίας.Στα σκάφη πρέπει να τηρείται ημερολόγιο αλιείας σύμφωνα με το υπόδειγμα του προσαρτήματος 5 για κάθε αλιευτική περίοδο που διανύθηκε εντός της αλιευτικής ζώνης της Αγκόλας. Το ημερολόγιο αλιείας συμπληρώνεται ακόμη και όποτε δεν αποκομίζονται αλιεύματα.Για τις περιόδους που διανύονται έξω από τα ύδατα της Αγκόλας, στο ημερολόγιο αλιείας πρέπει να αναγράφεται "Εκτός ΑΟΖ Αγκόλας".Το έντυπο πρέπει να συμπληρώνεται κατά τρόπο ευκρινή, να υπογράφεται από τον πλοίαρχο του σκάφους και να διαβιβάζεται, εντός προθεσμίας 45 ημερών από το τέλος της αλιευτικής περιόδου στα ύδατα της Αγκόλας, στην Εθνική Διεύθυνση Επιθεώρησης και Εποπτείας του Υπουργείου Αλιείας και Περιβάλλοντος, μέσω της αντιπροσωπείας της Επιτροπής των Ευρωπαϊκών Κοινοτήτων· πρέπει επίσης να αποστέλλεται προς επεξεργασία, το συντομότερο δυνατό, στα αναφερόμενα στο σημείο 2.2 επιστημονικά ιδρύματα.Σε περίπτωση μη τήρησης της ανωτέρω διατάξεως, η Αγκόλα επιφυλάσσεται του δικαιώματος αφενός να ανακαλέσει την άδεια του υπόψη σκάφους έως ότου διεκπεραιωθούν οι διατυπώσεις και αφετέρου να επιβάλλει τα πρόστιμα που ισχύουν με βάση τη νομοθεσία της Αγκόλας. Στις περιπτώσεις αυτές ενημερώνεται πάραυτα η αντιπροσωπεία της Επιτροπής των Ευρωπαϊκών Κοινοτήτων στην Αγκόλα.10. Αλιευτικές ζώνες10.1. Οι αλιευτικές ζώνες, στις οποίες μπορούν να έχουν πρόσβαση τα σκάφη αλιείας γαρίδας, περιλαμβάνουν όλα τα ύδατα που υπάγονται στην κυριαρχία ή τη δικαιοδοσία της Δημοκρατίας της Αγκόλας, βορείως του γεωγραφικού πλάτους των 12° 20' και πέραν των 12 ναυτικών μιλίων τα οποία μετρώνται από τις γραμμές βάσεως.10.2. Οι αλιευτικές ζώνες, στις οποίες έχουν πρόσβαση τα σκάφη αλιείας βενθοπελαγικών ειδών, περιλαμβάνουν όλα τα ύδατα που υπάγονται στην κυριαρχία ή στη δικαιοδοσία της Δημοκρατίας της Αγκόλας:- για τις μηχανότρατες, πέραν των πρώτων 12 ναυτικών μιλίων, τα οποία μετρώνται από τις γραμμές βάσεως, οι οποίες οριοθετούνται προς βορρά από τον παράλληλο 13° 00' Ν και προς νότο από τη γραμμή, η οποία ευρίσκεται 5 μίλια βορείως των συνόρων μεταξύ των ΑΟΖ (αποκλειστικών οικονομικών ζωνών) της Αγκόλας και της Ναμίμπια,- για τα σκάφη που χρησιμοποιούν άλλου είδους αλιευτικά εργαλεία, πέραν των πρώτων 12 ναυτικών μιλίων, τα οποία μετρώνται από τις γραμμές βάσεως, οι οποίες οριοθετούνται προς νότο από τη γραμμή η οποία ευρίσκεται 5 μίλια βορείως των συνόρων μεταξύ των ΑΟΖ της Αγκόλας και της Ναμίμπια.Οι αλιευτικές ζώνες, στις οποίες έχουν πρόσβαση τα θυνναλιευτικά-ψυγεία αλιείας με γρίπο και τα παραγαδιάρικα επιφανείας, περιλαμβάνουν όλα τα ύδατα που υπάγονται στην κυριαρχία ή στη δικαιοδοσία της Δημοκρατίας της Αγκόλας πέραν των 12 ναυτικών μιλίων τα οποία μετρώνται από τις γραμμές βάσεως.11. Ναυτολόγηση11.1. Ο πλοιοκτήτης, αλιευτικών σκαφών διαφορετικών από θυνναλιευτικά-ψυγεία αλιείας με γρίπο και παραγαδιάρικα επιφανείας, στον οποίο χορηγήθηκε άδεια αλιείας δυνάμει της παρούσας συμφωνίας, πρέπει να συμβάλει στην επαγγελματική κατάρτιση, σε κάθε σκάφος, έξι τουλάχιστον ναυτικών της Αγκόλας, οι οποίοι επιλέγονται ελεύθερα από κατάλογο του Υπουργείου Αλιείας και Περιβάλλοντος.11.2. Εφόσον, κατόπιν αιτήσεως της Αγκόλας, επιβιβασθεί παρατηρητής, θεωρείται ότι συμπεριλαμβάνεται στους αναφερθέντες στο σημείο 11.1 έξι ναυτικούς.11.3. Οι κοινοτικοί πλοιοκτήτες καταβάλλουν προσπάθεια να αυξήσουν τον αριθμό των ναυτικών και να βελτιώσουν την επαγγελματική κατάρτισή τους.11.4. Ο μισθός των επί του πλοίου ναυτικών και τεχνιτών βαρύνει τον πλοιοκτήτη σύμφωνα με αμοιβαίως συμφωνούμενους από τα συμβαλλόμενα μέρη όρους και καταβάλλεται σε ανοιχτό λογαριασμό τον οποίο ανοίγει σε χρηματοπιστωτικό ίδρυμα, το οποίο ορίζει το Υπουργείο Αλιείας και Περιβάλλοντος. Οι πληρωμές αυτές θα περιλαμβάνουν ασφαλιστική κάλυψη κατά παντός κινδύνου.11.5. Πλέον των ανωτέρω, 20 συνολικώς ασκούμενοι ναυτικοί θα επιλέγονται κάθε χρόνο για τις ειδικότητες μηχανοστασίου και καταστρώματος από το Υπουργείο Αλιείας και Περιβάλλοντος, κατανεμόμενοι μεταξύ των προαναφερόμενων σκαφών. Ο μισθός των ασκούμενων, που βαρύνει τον πλοιοκτήτη, επιτρέπεται να φθάνει στο ένα τρίτο εκείνου των έμπειρων ναυτικών και πρέπει να περιλαμβάνει το κόστος ασφαλιστικής κάλυψης κατά παντός κινδύνου.11.6. Μετά την επιτυχή ολοκλήρωση του κύκλου άσκησης, ο πλοίαρχος υπογράφει σχετική βεβαίωση μετά την αλιευτική εξόρμηση, όπου το έγγραφο αυτό αποστέλλεται, μέσω του πλοιοκτήτη ή του εκπροσώπου του, στο Υπουργείο Αλιείας και Περιβάλλοντος.12. Επιστημονικοί παρατηρητές12.1. Επιτρέπεται να ζητηθεί από οποιοδήποτε σκάφος να ναυτολογήσει έναν επιστημονικό παρατηρητή, τον οποίον διορίζει και αποζημιώνει το Υπουργείο Αλιείας και Περιβάλλοντος.12.2. Η παρουσία του παρατηρητή επί του σκάφους δεν μπορεί κανονικά να υπερβαίνει τη διάρκεια μιας αλιευτικής εξόρμησης.12.3. Ο χρόνος παρουσίας του παρατηρητή επί του σκάφους καθορίζεται από τις αρχές της Αγκόλας χωρίς ωστόσο να υπερβαίνει, κατά γενικό κανόνα, το χρονικό διάστημα που απαιτείται για να εκτελέσει τα καθήκοντά του.12.4. Ο παρατηρητής απολαύει της ίδιας μεταχείρισης όπως και οι αξιωματικοί του σκάφους.Ο παρατηρητής:- παρατηρεί τις αλιευτικές δραστηριότητες των σκαφών,- προβαίνει σε βιολογική δειγματοληψία στο πλαίσιο επιστημονικών προγραμμάτων,- καταγράφει τα χρησιμοποιούμενα αλιευτικά εργαλεία,- επαληθεύει τα στοιχεία των αλιευμάτων που αφορούν τη ζώνη αλιείας της Αγκόλας, τα οποία εμφαίνονται στο ημερολόγιο του πλοίου,- κοινοποιεί μια φορά την εβδομάδα μέσω ασυρμάτου τα αλιευτικά δεδομένα.12.5. Κατά την παραμονή επί του σκάφους, ο παρατηρητής:- λαμβάνει όλα τα αναγκαία μέτρα ώστε η επιβίβασή του καθώς και η παρουσία του επί του σκάφους να μην διακόπτουν ούτε να παρεμποδίζουν τις αλιευτικές δραστηριότητες,- δεν προκαλεί ζημίες στα αγαθά και στον εξοπλισμό που ευρίσκονται στο σκάφος και τηρεί το απόρρητο όλων των εγγράφων που ανήκουν στο σκάφος αυτό,- συντάσσει έκθεση δραστηριοτήτων η οποία διαβιβάζεται στις αρμόδιες αρχές της Αγκόλας.Οι όροι επιβίβασης παρατηρητών επί των αλιευτικών σκαφών ορίζονται με από κοινού συμφωνία μεταξύ του πλοιοκτήτη ή του εκπροσώπου του και των αρχών της Αγκόλας. Ο μισθός και οι εισφορές κοινωνικής ασφάλισης του παρατηρητή βαρύνουν το Υπουργείο Αλιείας και Περιβάλλοντος. Οι πλοιοκτήτες καταβάλλουν στο Υπουργείο Αλιείας και Περιβάλλοντος, μέσω του πράκτορά τους, ποσό 15 ευρώ ανά ημέρα παραμονής του παρατηρητή σε κάθε σκάφος. Τα έξοδα επιβίβασης και αποβίβασης του παρατηρητή βαρύνουν τον πλοιοκτήτη εφόσον δεν είναι σε θέση να επιβιβάσει και να αποβιβάσει τον παρατηρητή σε λιμένα της Αγκόλας που συμφωνείται από κοινού με τις αρχές της εν λόγω χώρας.Σε περίπτωση απουσίας του παρατηρητή στο συμφωνημένο τόπο ή χρόνο και εντός των δώδεκα επόμενων ωρών, ο πλοιοκτήτης απαλλάσσεται αυτόματα από την υποχρέωσή του να επιβιβάσει τον εν λόγω παρατηρητή.13. Επιθεώρηση και έλεγχοςΤα κοινοτικά σκάφη που αλιεύουν στο πλαίσιο της συμφωνίας θα αποτελέσουν αντικείμενο δορυφορικής παρακολούθησης σύμφωνα με το πρωτόκολλο περί VMS και με την επιφύλαξη της ισχύουσας νομοθεσίας της Αγκόλας.Κατόπιν αιτήσεως των αρχών της Αγκόλας, τα αλιευτικά σκάφη της Κοινότητας που δραστηριοποιούνται στο πλαίσιο της συμφωνίας θα επιτρέπουν την επιβίβαση επί του πλοίου κάθε υπαλλήλου της Αγκόλας αρμόδιου για την επιθεώρηση και τον έλεγχο των αλιευτικών δραστηριότητων, και θα τον διευκολύνουν στην εκπλήρωση των καθηκόντων του.Η παρουσία αυτών των υπαλλήλων επί του σκάφους δεν πρέπει να υπερβαίνει το χρόνο που είναι αναγκαίος για την εκπλήρωση των καθηκόντων τους.14. Μέγεθος ματιών των διχτυώνΗ ελάχιστη διάσταση των χρησιμοποιούμενων ματιών των διχτυών είναι:- 50 mm για αλιεία γαρίδας,- 110 mm για αλιεία βενθοπελαγικών ειδών.Η χρήση ενός νέου μεγέθους ματιών θα εφαρμόζεται στα σκάφη της Κοινότητας μόνο μετά τον έκτο μήνα από την κοινοποίησή του προς την Επιτροπή των Ευρωπαϊκών Κοινοτήτων.15. Ακινητοποίηση για σκοπούς ελέγχου15.1. Η αντιπροσωπεία της Ευρωπαϊκής Κοινότητας στην Λουάντα ενημερώνεται, εντός προθεσμίας 48 ωρών, για κάθε ακινητοποίηση για σκοπούς ελέγχου, εντός της αλιευτικής ζώνης της Αγκόλας, τυχόν αλιευτικού σκάφους που φέρει σημαία κράτους μέλους της Κοινότητας και δραστηριοποιείται στο πλαίσιο της παρούσας συμφωνίας, παραλαμβάνει δε ταυτόχρονα συνοπτική έκθεση για τις περιστάσεις και τους λόγους που οδήγησαν στην ακινητοποίηση του πλοίου.15.2. Στην περίπτωση σκαφών τα οποία επιτρέπεται να αλιεύουν στα ύδατα της Αγκόλας, πριν εξετασθεί η λήψη τυχόν μέτρων έναντι του πλοιάρχου ή του πληρώματος του σκάφους, ή οποιουδήποτε μέτρου ως προς το φορτίο ή τον εξοπλισμό του σκάφους, εκτός των περιπτώσεων που τα μέτρα αυτά έχουν ως σκοπό τη διαφύλαξη των αποδείξεων σχετικά με την υποτιθέμενη παράβαση, πραγματοποιείται σύσκεψη συνεννόησης, εντός προθεσμίας 48 ωρών μετά τη λήψη των προαναφερόμενων πληροφοριών, μεταξύ της Αντιπροσωπείας της Επιτροπής των Ευρωπαϊκών Κοινοτήτων στην Αγκόλα, του Υπουργείου Αλιείας και Περιβάλλοντος, και των αρχών ελέγχου, με την ενδεχόμενη συμμετοχή ενός εκπροσώπου του οικείου κράτους μέλους.Κατά τη σύσκεψη, τα μέρη ανταλλάσσουν μεταξύ τους κάθε έγγραφο ή πληροφορία, κυρίως αποδεικτικά στοιχεία αυτόματης καταγραφής του στίγματος του σκάφους κατά τη διάρκεια της αλιευτικής εξόρμησης μέχρι τη στιγμή της ακινητοποίησης για σκοπούς ελέγχου, τα οποία μπορούν να βοηθήσουν στην αποσαφήνιση των περιστάσεων των υπόψη γεγονότων.Ο πλοιοκτήτης ή ο εκπρόσωπός του ενημερώνεται για το αποτέλεσμα της σύσκεψης, καθώς και τυχόν μέτρα που συνεπάγεται η ακινητοποίηση.15.3. Πριν από οποιαδήποτε δικαστική ενέργεια, επιζητείται ο διακανονισμός της υποτιθέμενης παράβασης με συμβιβαστική διαδικασία. Η διαδικασία αυτή περατώνεται το αργότερο εντός τριών εργάσιμων ημερών μετά τη διενέργεια της ακινητοποίησης για σκοπούς ελέγχου.15.4. Εάν η υπόθεση δεν καταστεί δυνατό να διακανονισθεί συμβιβαστικά, ασκείται δικαστική δίωξη, από την αρμόδια δε αρχή, εντός προθεσμίας σαράντα οκτώ ωρών μετά το τέλος της συμβιβαστικής διαδικασίας εν αναμονή της δικαστικής απόφασης, ορίζεται τραπεζική εγγύηση πληρωτέα από τον πλοιοκτήτη. Το ποσό της εγγύησης δεν επιτρέπεται να είναι μεγαλύτερο από το ανώτατο ύψος προστίμου που προβλέπεται από την εθνική νομοθεσία για την υποτιθέμενη παράβαση. Η τραπεζική εγγύηση αποδεσμεύεται από την αρμόδια αρχή και επιστρέφεται στον πλοιοκτήτη αμέσως μόλις εκδοθεί δικαστική απόφαση που απαλλάσσει τον πλοίαρχο του σκάφους από την κατηγορία.15.5. Το σκάφος και το πλήρωμά του αποδεσμεύονται:- είτε μετά το τέλος της σύσκεψης συνεννόησης, εάν το επιτρέπουν οι σχετικές διαπιστώσεις,- είτε μόλις εκπληρωθούν οι υποχρεώσεις που απορρέουν από το συμβιβασμό,- είτε μόλις κατατεθεί τραπεζική εγγύηση από τον πλοιοκτήτη (δικαστική διαδικασία).16. ΠαραβάσειςΟποιαδήποτε παράβαση της νομοθεσίας της Αγκόλας ή των διατάξεων του παρόντος πρωτοκόλλου από σκάφος της Κοινότητας κοινοποιείται στην αντιπροσωπεία της Επιτροπής των Ευρωπαϊκών Κοινοτήτων στη Λουάντα, υπό την επιφύλαξη των κυρώσεων που ισχύουν βάσει της οικείας νομοθεσίας.ΠΑΡΑΡΤΗΜΑ BΟΡΟΙ ΑΣΚΗΣΗΣ ΤΗΣ ΑΛΙΕΙΑΣ ΣΤΑ ΥΔΑΤΑ ΤΗΣ ΑΓΚΟΛΑΣ ΑΠΟ ΤΑ ΣΚΑΦΗ ΑΛΙΕΙΑΣ ΠΕΛΑΓΙΚΩΝ ΕΙΔΩΝ ΤΗΣ ΚΟΙΝΟΤΗΤΑΣ1. Υποβολή αιτήσεων και διατυπώσεις για την έκδοση αδειών1.1. Η Επιτροπή των Ευρωπαϊκών Κοινοτήτων υποβάλλει, μέσω της αντιπροσωπείας της στην Αγκόλα, στις αρμόδιες για την αλιεία αρχές της Αγκόλας μία αίτηση ανά σκάφος για έκαστο πλοιοκτήτη που επιθυμεί να ασκήσει αλιευτική δραστηριότητα βάσει της συμφωνίας, τουλάχιστον 15 ημέρες πριν από την ημερομηνία έναρξης της αιτούμενης περιόδου ισχύος. Οι αιτήσεις υποβάλλονται με έντυπα, τα οποία παρέχονται για το σκοπό αυτό από την Αγκόλα, σύμφωνα με τα υποδείγματα που παρατίθενται στο προσάρτημα 1. Η πρώτη αίτηση πρέπει να συνοδεύεται από πιστοποιητικό καταμέτρησης της χωρητικότητας του σκάφους. Κάθε αίτηση χορήγησης αδείας πρέπει να συνοδεύεται από την απόδειξη πληρωμής των τελών για την περίοδο ισχύος της άδειας.Όταν ανανεώνεται η άδεια, στις αρχές της Αγκόλας πρέπει να επιδεικνύεται μόνο η απόδειξη πληρωμής των τελών για την επίμαχη περίοδο, ενώ τα προαναφερόμενα έγγραφα κατατίθενται αποκλειστικά κατά την πρώτη αίτηση χορήγησης αδείας ή σε περίπτωση αλλαγής των τεχνικών χαρακτηριστικών του σκάφους.1.2. Η άδεια χορηγείται, στην περίπτωση πρώτης αίτησης χορήγησης αδείας, στον πλοιοκτήτη για ένα συγκεκριμένο σκάφος. Σε αποδεδειγμένη περίπτωση ανωτέρας βίας, κατόπιν αιτήσεως της Επιτροπής των Ευρωπαϊκών Κοινοτήτων, η άδεια που ισχύει για ένα σκάφος αντικαθίσταται από άδεια που ισχύει για άλλο κοινοτικό σκάφος παρόμοιων χαρακτηριστικών.1.3. Οι άδειες χορηγούνται από τις αρχές της Αγκόλας στον πλοίαρχο του σκάφους, στο πλησιέστερο λιμάνι, μετά την επιθεώρηση του σκάφους από την αρμόδια αρχή.1.4. Η αρμόδια για την αλιεία αρχή της Αγκόλας κοινοποιεί τις άδειες που εκδίδει στην αντιπροσωπεία της Επιτροπής των Ευρωπαϊκών Κοινοτήτων στην Αγκόλα.1.5. Η άδεια πρέπει να διατηρείται πάντοτε επί του σκάφους. Εντούτοις, μόλις παραληφθεί η ανακοίνωση πληρωμής της προκαταβολής της Ευρωπαϊκής Επιτροπής προς τις αρχές της Αγκόλας, το σκάφος εγγράφεται στον κατάλογο των σκαφών που επιτρέπεται να αλιεύουν και ο κατάλογος κοινοποιείται στις αρμόδιες για τον έλεγχο της αλιείας αρχές της Αγκόλας. Εν ανομονή της παραλαβής της οριστικής άδειας, μπορεί να χορηγείται αντίγραφο της εν λόγω άδειας με τηλεομοιοτυπία. Το αντίγραφο θα πρέπει να διατηρείται επί του σκάφους.1.6. Οι άδειες ισχύουν για ελάχιστη περίοδο ενός μηνός, αλλά επιτρέπεται να ανανεώνονται.1.7. Κάθε σκάφος πρέπει να εκπροσωπείται από έναν πράκτορα εγκεκριμένο από το Υπουργείο Αλιείας και Περιβάλλοντος, ο οποίος διαθέτει επίσημη διεύθυνση κατοικίας στην Αγκόλα.1.8. Οι αρχές της Αγκόλας γνωστοποιούν, πριν από την έναρξη ισχύος του παρόντος πρωτοκόλλου, τις λεπτομέρειες σχετικά με τους τραπεζικούς λογαριασμούς και το νόμισμα που θα χρησιμοποιείται για τις πληρωμές των τελών.1.9. Οι άδειες καλύπτουν την αλιεία σκουμπριού, φρίσσας και σαφριδιού. Επιτρέπεται μέχρι ποσοστό 10 % παρεμπίπτον αλίευμα άλλων ειδών.2. Τέλη αδειώνΤα τέλη των αδειών καθορίζονται σε 3 ευρώ ανά μήνα ανά ΚΟΧ.Μετά το πέρας της πειραματικής περιόδου, οι όροι άσκησης της αλιείας αυτής (υποχρέωση επιβίβασης ναυτικών επί του πλοίου και αποβίβασής τους στην ξηρά) καθορίζοντας κατόπιν από κοινού συμφωνίας μεταξύ των πλοιοκτητών και των αρχών της Αγκόλας με βάση την ανάλυση των αποτελεσμάτων κατά την εν λόγω περίοδο.3. ΜεταφορτώσειςΌλες οι μεταφορτώσεις πρέπει να κοινοποιούνται οκτώ ημέρες εκ των προτέρων στις αρμόδιες αλιευτικές αρχές της Αγκόλας, να πραγματοποιούνται δε είτε στον όρμο της Λουάντα είτε στον όρμο του Λόμπιτο, παρουσία των τελωνειακών αρχών της Αγκόλας.Οι εργασίες μεταφόρτωσης υπάγονται σε τέλη χαρτοσήμου και φόρους επί των υπηρεσιών, όλες δε οι οικείες πληρωμές πραγματοποιούνται προς τις τελωνειακές αρχές σύμφωνα με την ισχύουσα νομοθεσία.Αντίγραφο των εγγράφων μεταφόρτωσης διαβιβάζεται στη Διεύθυνση Εποπτείας του Υπουργείου Αλιείας και Περιβάλλοντος 15 ημέρες πριν από το τέλος κάθε μήνα όσον αφορά τον προηγούμενο μήνα.Τυχόν κοινοτικό αλιευτικό σκάφος που επιθυμεί να εγκαταλείψει την ΑΟΖ της Αγκόλας αποκομίζοντας το αλίευμα ή τα αλιεύματά του οφείλει να αποστείλει προειδοποίηση πριν από οκτώ ημέρες και να υποβληθεί σε τελωνειακό έλεγχο στον όρμο της Λουάντα ή στον όρμο του Λόμπιτο.4. Προμήθειες τροφίμων (τροφοδοσία σκαφών)4.1. Τα αλιευτικά σκάφη της Ευρωπαϊκής Κοινότητας που προμηθεύονται τρόφιμα στην Αγκόλα τηρούν την ισχύουσα στη χώρα νομοθεσία, χρησιμοποιώντας μόνο εξειδικευμένους προμηθευτές πλοίων εγγεγραμμένους στα μητρώα του Υπουργείου Εμπορίου και εγκατεστημένους στην Αγκόλα.4.2. Εάν ένα τμήμα ή το σύνολο της προμήθειας τροφίμων προέρχεται από χώρα εκτός της Αγκόλας, στις τελωνειακές αρχές αποστέλλεται χωριστός πίνακας προϊόντων ως προς έκαστο σκάφος, όπου δηλώνεται ο αριθμός των μελών του πληρώματος, ώστε να προσδιοριστεί κατά πόσο μπορούν να θεωρούνται λογικές οι επίμαχες ποσότητες προϊόντων σε σχέση με τις απαιτήσεις κατανάλωσης επί του πλοίου. Πρέπει να καταβάλλονται Οποιαδήποτε ποσότητα πέραν εκείνης που θεωρείται ως λογική υπάγεται σε εξαγωγικούς δασμούς και λοιπούς φόρους.4.3. Οι εργασίες που σχετίζονται με τη τροφοδοσία του πλοίου υπάγονται σε τέλη χαρτοσήμου και φόρους επί των υπηρεσιών.5. Προμήθειες καυσίμων (τροφοδοσία σκαφών)5.1. Με εξαίρεση τα θυνναλιευτικά, στα πάσης φύσεως σκάφη που δραστηριοποιούνται στην αλιευτική ζώνη της Αγκόλας στο πλαίσιο της παρούσας συμφωνίας παρέχονται διευκολύνσεις ώστε να προμηθευθούν καύσιμα και νερό στην Αγκόλα.5.2. Καύσιμα επιτρέπεται να λαμβάνονται στην Αγκόλα μόνο στη Λουάντα ή στο Λόμπιτο.Η μεταφόρτωση προμήθειας καυσίμων από δεξαμενόπλοιο ή εμπορικό πλοίο στο Λόμπιτο ή στη Λουάντα πραγματοποιείται παρουσία των τελωνειακών αρχών και υπάγεται σε τέλη χαρτοσήμου και φόρους επί των υπηρεσιών.5.3. Όποτε ένα αλιευτικό σκάφος λαμβάνει προμήθειες εκτός των χωρικών υδάτων και της ζώνης των 24 μιλίων, ειδοποιούνται οι τελωνειακές αρχές με κοινοποίηση των επίμαχων ποσοτήτων, του στίγματος του σκάφους και του ονόματος του προμηθευτή.6. Δηλώσεις αλιευμάτων6.1. Τα σκάφη αλιείας πελαγικών ειδών υποχρεούνται να διαβιβάζουν στο Ινστιτούτο Θαλάσσιας Έρευνας στη Λουάντα, μέσω της αντιπροσωπείας των Ευρωπαϊκών Κοινοτήτων, μετά το πέρας κάθε αλιευτικής εξόρμησης τα ημερήσια δελτία αλιευμάτων που εμφαίνονται στο προσάρτημα 6.Επιπλέον, αποστέλλεται για κάθε σκάφος, στο Γραφείο Προγραμματισμού, Μελετών και Στατιστικής του Υπουργείου Αλιείας και Περιβάλλοντος, μέσω της αντιπροσωπείας της Επιτροπής των Ευρωπαϊκών Κοινοτήτων, μηνιαία έκθεση που αναφέρει τα αλιεύματα που αποκομίστηκαν κατά τη διάρκεια του μήνα, καθώς και τις ποσότητες που διατηρούνται επί του σκάφους την τελευταία ημέρα του μήνα. Η έκθεση αυτή υποβάλλεται το αργότερο την 45η ημέρα μετά το τέλος του επίμαχου μήνα.6.2. Τα αλιευτικά σκάφη δεν επιτρέπεται να εξέρχονται της αλιευτικής ζώνης της Αγκόλας παρά μόνον μετά από προηγούμενη έγκριση από τη Διεύθυνση Επιθεώρησης και Εποπτείας του Υπουργείου Αλιείας και Περιβάλλοντος και μετά από επαλήθευση των αλιευμάτων που υπάρχουν επί του σκάφους.Σε περίπτωση μη τήρησης της διατάξεως αυτής, η Αγκόλα επιφυλάσσεται του δικαιώματος να να επιβάλλει τα πρόστιμα που ισχύουν με βάση τη νομοθεσία της χώρας.7. Αλιευτικές ζώνεςΟι αλιευτικές ζώνες, στις οποίες μπορούν να έχουν πρόσβαση τα σκάφη αλιείας πελαγικών ειδών, περιλαμβάνουν όλα τα ύδατα που υπάγονται στην κυριαρχία ή στη δικαιοδοσία της Δημοκρατίας της Αγκόλας πέραν των πρώτων 12 ναυτικών μιλίων.8. ΝαυτολόγησηΚατά τη διάρκεια της πειραματικής περιόδου, τα σκάφη που αλιεύουν πελαγικά είδη δεν υπόκεινται στην υποχρέωση ναυτολόγησης ναυτικών της Αγκόλας.9. Επιστημονικοί παρατηρητές9.1. Επιτρέπεται να ζητηθεί από οποιοδήποτε σκάφος να ναυτολογήσει έναν επιστημονικό παρατηρητή, τον οποίον διορίζει και αποζημιώνει το Υπουργείο Αλιείας και Περιβάλλοντος.Η παρουσία του παρατηρητή επί του σκάφους δεν μπορεί κανονικά να υπερβαίνει τη διάρκεια μιας αλιευτικής εξόρμησης.9.2. Ο χρόνος παρουσίας του παρατηρητή επί του σκάφους καθορίζεται από τις αρχές της Αγκόλας χωρίς ωστόσο να υπερβαίνει, κατά γενικό κανόνα, το χρονικό διάστημα που απαιτείται για να εκτελέσει τα καθήκοντά του.9.3. Ο παρατηρητής απολαύει της ίδιας μεταχείρισης όπως και οι αξιωματικοί του σκάφους.Ο παρατηρητής:- παρατηρεί τις αλιευτικές δραστηριότητες των σκαφών,- προβαίνει σε βιολογική δειγματοληψία στο πλαίσιο επιστημονικών προγραμμάτων,- καταγράφει τα χρησιμοποιούμενα αλιευτικά εργαλεία,- επαληθεύει τα στοιχεία των αλιευμάτων που αφορούν τη ζώνη αλιείας της Αγκόλας, τα οποία εμφαίνονται στο ημερολόγιο του πλοίου,- κοινοποιεί μια φορά την εβδομάδα μέσω ασυρμάτου τα αλιευτικά δεδομένα.Κατά την παραμονή επί του σκάφους ο παρατηρητής:- λαμβάνει όλα τα αναγκαία μέτρα ώστε η επιβίβασή του καθώς και η παρουσία του επί του σκάφους να μην διακόπτουν ούτε να παρεμποδίζουν τις αλιευτικές δραστηριότητες,- δεν προκαλεί ζημίες στα αγαθά και στον εξοπλισμό που ευρίσκονται στο σκάφος και τηρεί το απόρρητο όλων των εγγράφων που ανήκουν στο σκάφος αυτό,- συντάσσει έκθεση δραστηριοτήτων η οποία διαβιβάζεται στις αρμόδιες αρχές της Αγκόλας.Οι όροι επιβίβασης παρατηρητών επί των αλιευτικών σκαφών ορίζονται με από κοινού συμφωνία μεταξύ του πλοιοκτήτη ή του εκπροσώπου του και των αρχών της Αγκόλας. Ο μισθός και οι εισφορές κοινωνικής ασφάλισης του παρατηρητή βαρύνουν το Υπουργείο Αλιείας και Περιβάλλοντος. Οι πλοιοκτήτες καταβάλλουν στο Ινστιτούτο Θαλάσσιας Έρευνας, μέσω του πράκτορά τους, ποσό 30 ευρώ ανά ημέρα παραμονής του παρατηρητή σε κάθε σκάφος. Τα έξοδα επιβίβασης και αποβίβασης του παρατηρητή βαρύνουν τον πλοιοκτήτη εφόσον δεν είναι σε θέση να αναλάβει και να αποβιβάσει τον παρατηρητή σε λιμένα της Αγκόλας που συμφωνείται από κοινού με τις αρχές της εν λόγω χώρας.Σε περίπτωση απουσίας του παρατηρητή στον συμφωνημένο τόπο ή χρόνο και εντός των δώδεκα επόμενων ωρών, ο πλοιοκτήτης απαλλάσσεται αυτόματα από την υποχρέωσή του να επιβιβάσει τον εν λόγω παρατηρητή.10. Επιθεώρηση και έλεγχοςΤα κοινοτικά σκάφη που αλιεύουν στο πλαίσιο της συμφωνίας θα αποτελέσουν αντικείμενο δορυφορικής παρακολούθησης σύμφωνα με το πρωτόκολλο περί VMS και με την επιφύλαξη της ισχύουσας νομοθεσίας της Αγκόλας.Κατόπιν αιτήσεως των αρχών της Αγκόλας, τα αλιευτικά σκάφη της Κοινότητας που δραστηριοποιούνται στο πλαίσιο της συμφωνίας θα επιτρέπουν την επιβίβαση επί του πλοίου κάθε υπαλλήλου της Αγκόλας αρμόδιου για την επιθεώρηση και τον έλεγχο των αλιευτικών δραστηριότητων, και θα τον διευκολύνουν στην εκπλήρωση των καθηκόντων του.Η παρουσία αυτών των υπαλλήλων επί του σκάφους δεν πρέπει να υπερβαίνει το χρόνο που είναι αναγκαίος για την εκπλήρωση των καθηκόντων τους.11. Μέγεθος ματιών και διχτυώνΗ ελάχιστη διάσταση των χρησιμοποιούμενων ματιών των διχτυών είναι 60 mm.12. Ακινοτοποίηση για σκοπούς ελέχγου12.1. Η αντιπροσωπεία της Ευρωπαϊκής Κοινότητας στην Λουάντα ενημερώνεται, εντός προθεσμίας 48 ωρών, για κάθε ακινητοποίηση για σκοπούς ελέγχου, εντός της αλιευτικής ζώνης της Αγκόλας, τυχόν αλιευτικού σκάφους που φέρει σημαία κράτους μέλους της Κοινότητας και δραστηριοποιείται στο πλαίσιο της παρούσας συμφωνίας, παραλαμβάνει δε ταυτόχρονα συνοπτική έκθεση για τις περιστάσεις και τους λόγους που οδήγησαν στην ακινητοποίηση του πλοίου.12.2. Στην περίπτωση σκαφών τα οποία επιτρέπεται να αλιεύουν στα ύδατα της Αγκόλας, πριν εξετασθεί η λήψη τυχόν μέτρων έναντι του πλοιάρχου ή του πληρώματος του σκάφους, ή οποιουδήποτε μέτρου ως προς το φορτίο ή τον εξοπλισμό του σκάφους, εκτός των περιπτώσεων που τα μέτρα αυτά έχουν ως σκοπό τη διαφύλαξη των αποδείξεων σχετικά με την υποτιθέμενη παράβαση, πραγματοποιείται σύσκεψη συνεννόησης, εντός προθεσμίας 48 ωρών μετά τη λήψη των προαναφερόμενων πληροφοριών, μεταξύ της Αντιπροσωπείας της Επιτροπής των Ευρωπαϊκών Κοινοτήτων στην Αγκόλα, του Υπουργείου Αλιείας και Περιβάλλοντος, και των αρχών ελέγχου, με την ενδεχόμενη συμμετοχή ενός εκπροσώπου του οικείου κράτους μέλους.Κατά τη σύσκεψη, τα μέρη ανταλλάσσουν μεταξύ τους κάθε έγγραφο ή πληροφορία, κυρίως αποδεικτικά στοιχεία αυτόματης καταγραφής του στίγματος του σκάφους κατά τη διάρκεια της αλιευτικής εξόρμησης μέχρι τη στιγμή της ακινητοποίησης για σκοπούς ελέγχου, τα οποία μπορούν να βοηθήσουν στην αποσαφήνιση των περιστάσεων των υπόψη γεγονότων.Ο πλοιοκτήτης ή ο εκπρόσωπός του ενημερώνεται για το αποτέλεσμα της σύσκεψης, καθώς και τυχόν μέτρα που συνεπάγεται η ακινητοποίηση.12.3. Πριν από οποιαδήποτε δικαστική ενέργεια, επιζητείται ο διακανονισμός της υποτιθέμενης παράβασης με συμβιβαστική διαδικασία. Η διαδικασία αυτή περατώνεται το αργότερο εντός τριών εργάσιμων ημερών μετά τη διενέργεια της ακινητοποίησης για σκοπούς ελέγχου.12.4. Εάν η υπόθεση δεν καταστεί δυνατό να διακανονισθεί συμβιβαστικά, ασκείται δικαστική δίωξη ενώπιον μιας αρμόδιας δικαστικής αρχής, από την αρμόδια δε αρχή, εντός προθεσμίας σαράντα οκτώ ωρών μετά το τέλος της συμβιβαστικής διαδικασίας εν αναμονή της δικαστικής απόφασης, ορίζεται τραπεζική εγγύηση πληρωτέα από τον πλοιοκτήτη. Το ποσό της εγγύησης δεν επιτρέπεται να είναι μεγαλύτερο από το ανώτατο ύψος προστίμου που προβλέπεται από την εθνική νομοθεσία για την υποτιθέμενη παράβαση. Η τραπεζική εγγύηση αποδεσμεύεται από την αρμόδια αρχή και επιστρέφεται στον πλοιοκτήτη αμέσως μόλις εκδοθεί δικαστική απόφαση που απαλλάσσει τον πλοίαρχο του σκάφους από την κατηγορία.12.5. Το σκάφος και το πλήρωμά του αποδεσμεύονται:- είτε μετά το τέλος της σύσκεψης συνεννόησης, εάν το επιτρέπουν οι σχετικές διαπιστώσεις,- είτε μόλις εκπληρωθούν οι υποχρεώσεις που απορρέουν από το συμβιβασμό,- είτε μόλις κατατεθεί τραπεζική εγγύηση από τον πλοιοκτήτη (δικαστική διαδικασία).Προσάρτημα 1>PIC FILE= "L_2002351EL.010202.TIF">>PIC FILE= "L_2002351EL.010301.TIF">Προσάρτημα 2>PIC FILE= "L_2002351EL.010402.TIF">>PIC FILE= "L_2002351EL.010501.TIF">Προσάρτημα 3.1>PIC FILE= "L_2002351EL.010602.TIF">Προσάρτημα 3.2>PIC FILE= "L_2002351EL.010702.TIF">Προσάρτημα 4.1>PIC FILE= "L_2002351EL.010802.TIF">Προσάρτημα 4.2>PIC FILE= "L_2002351EL.010902.TIF">Προσάρτημα 5>PIC FILE= "L_2002351EL.011002.TIF">Προσάρτημα 6>PIC FILE= "L_2002351EL.011102.TIF">